הוועדה המשותפת לוועדת הכספים ולוועדת הכנסת לתקציב הכנסת, כנסת 20, פרוטוקול מספר 4, 2016-08-01 12:00

יואב קיש: שלום לכולם.

יואב קיש: אני פותח את הוועדה המשותפת לעניין תקציב הכנסת.

יואב קיש: הוועדה התכנסה עקב שני דברים: אחד, שינויים בתקציב הכנסת בשנת 2016, קיבלנו מכתב מיושב-ראש הכנסת, חבר הכנסת יולי יואל אדלשטיין, המכתב מונח לפניכם.

יואב קיש: כמובן שנדון ונסביר את זה.

יואב קיש: וגם דיווח חשב הכנסת בדבר ביצוע תקציב 2015 וזה על פי חוק יסודות התקציב.

יואב קיש: גם לזה מצורפת טבלה המסכמת את השינויים ב-2016 ודוח – סליחה, יש לנו מכתב על השינויים ב-2016 ויש לנו דוח ביצוע תקציב של שנת 2015.

יואב קיש: בבקשה, חשב הכנסת נמצא אתנו והוא יציג את הדברים.

יואב קיש: בבקשה.

<חיים אבידור: נתחיל מהבקשה של היושב-ראש להעברה מהרזרבה של שני סכומים.

<חיים אבידור: סכום אחד הוא לצורך אבטחה ומיגון חברי הכנסת.

<חיים אבידור: מדובר בבקשה לסכום שנחוץ לרכישת רכבים משוריינים.

<חיים אבידור: אנחנו אמורים לרכוש שני רכבים משוריינים.

<חיים אבידור: רכב אחד היה מתוקצב.

<חיים אבידור: את הרכב השני אנחנו מוסיפים גם כן.

יואב קיש: מי זה השני?

<חיים אבידור: שניהם אותם רכבים.

<חיים אבידור: שניהם רכבים שנעשים - - -

יואב קיש: למי הרכבים?

<חיים אבידור: רכבים לאבטחה.

<חיים אבידור: יש לנו שני רכבים שהם ישנים ועושים בעיות.

<חיים אבידור: אחד זה "סקודה" מאוד ישנה, בת 10, אני חושב, ועוד "אאודי" בת 5 כבר, אם אני לא טועה.

<חיים אבידור: שניהם רכבים בעייתיים.

<חיים אבידור: לאור הצרכים – אם אפשר, קצין הכנסת יכול להסביר – הגוברים והולכים של נושא אבטחת חברי הכנסת, אנחנו זקוקים לשני רכבים נוספים.

<חיים אבידור: כמובן שהרכבים האלה ישמשו גם רכבים חליפיים לרכבים של יושב-ראש הכנסת ויו"ר האופוזיציה, כאשר יהיו ברכבים שלהם.

יואב קיש: הבנתי.

יואב קיש: אבל לא מדובר ברכבים של יו"ר הכנסת ויו"ר האופוזיציה?

<חיים אבידור: לא.

רועי פולקמן: שאלה טכנית: כשח"כ יוצא לסיור באזור שדורש רכב ממוגן – זה קרה לי פעם או פעמיים – אז שוכרים רכב.

רועי פולקמן: למה צריך שיהיה בבעלות הכנסת רכב?

יואב קיש: ניתן לגריף להשיב על זה.

יואב קיש: בבקשה, קצין הכנסת.

מיקי לוי: הוא רכב ממוגן ואי אפשר לשכור - - -

רועי פולקמן: שכרו לי רכב ממוגן.

יואב קיש: בואו נשמע.

יואב קיש: יש תשובה.

יואב קיש: בואו נשמע.

<יוסי גריף: יש לנו שני רכבים שמשמשים את יושב-ראש הכנסת וראש האופוזיציה.

<יוסי גריף: הרכבים האלה הם רכבים כבדים, ממוגנים, ולכן יש בהם הרבה תקלות.

<יוסי גריף: למרות שהם חדשים יחסית, יש אתם המון תקלות.

יואב קיש: בגלל המיגון?

<יוסי גריף: בגלל המיגון, בגלל המשקל בברקסים יש הרבה תקלות.

<יוסי גריף: לעיתים קרובות אנחנו נדרשים לתת להם רכב חלופי ולא בהכרח יש לנו רכב לתת להם.

<יוסי גריף: יש לנו עוד שני רכבים שהם ישנים מאוד: ה"סקודה" היא משנת 2006, זה קצת יותר מ-10 שנים, וה"אאודי" מ-2008.

<יוסי גריף: אלה רכבים ישנים, יש אתם המון תקלות, הם רוב הזמן נמצאים במוסך.

יואב קיש: אלה היו רכבים שבעבר שימשו את יושב-ראש הכנסת?

<יוסי גריף: כן, בעבר הרחוק.

יואב קיש: בני כמה הרכבים החדשים של יושב-ראש הכנסת ויו"ר האופוזיציה?

<חיים אבידור: אחד בן שנתיים וחצי ואחד בן שנה.

<יוסי גריף: הם חדשים, אבל גם החדשים האלה, בגלל המיגון ובגלל המשקל שלהם יש אתם עדיין תקלות ונדרשים לעיתים קרובות להכניס אותם למוסך.

<יוסי גריף: אני חייב לציין את העובדה שרמת הפעילות של חברי הכנסת באזורים המסוכנים, אני קורא להם, כבישים אדומים, במקומות בהם אני הגדרתי שצריך רכב מוגן ירי – אין לי מענה של רכב מוגן ירי לתת לחברי הכנסת, והפעילות גדלה בצורה משמעותית מאוד.

<יוסי גריף: נכון להיום אנחנו מאבטחים את חבר הכנסת יהודה גליק.

<יוסי גריף: במקרה הזה אנחנו מונחים על-ידי משטרת ישראל לתת לו גם רכב מוגן ירי.

מרב מיכאלי: יהודה גליק?

יואב קיש: כן.

יואב קיש: הוא גר בעתניאל.

<יוסי גריף: לא תמיד יש לי רכב לתת לו.

יואב קיש: הוא גר בעתניאל והוא מאוים.

רועי פולקמן: לא בגלל עתניאל.

<יוסי גריף: משטרת ישראל החליטה במסגרת סל האבטחה שהוא יהיה מאובטח – הוא מאובטח, כולל רכב מוגן ירי.

<יוסי גריף: לא בהכרח יש לי רכב לתת לו בגלל רמת הפעילות שגדלה בצורה משמעותית ביותר.

<יוסי גריף: לתת את המענה בצורה הטובה ביותר, אני דרשתי רכב ואישרנו כבר לפני מספר חודשים.

<יוסי גריף: באתי כרגע בגלל שהפרויקט הוא ייחודי ולא בהכרח יש תמיד רכבים כאלה בנמצא, אין פרויקטים כאלה, אז היה חשוב לי גם לציין את העובדה שנכון לעכשיו חשוב גם לרכוש שני רכבים כדי לתת מענה אבטחתי לכל חברי הכנסת.

יואב קיש: כשאתם הולכים למהלך כזה של רכישה, השב"כ הוא זה שמתמחה באבטחה וכל הדברים האלה, השאלה אם אנחנו נעזרים גם בהם בתהליך הרכש?

<חיים אבידור: הם מנהלים את הפרויקט.

<חיים אבידור: השב"כ מנהלים את הפרויקט.

<חיים אבידור: זה לפי תכנית מיגון שהם עשו.

יואב קיש: למישהו יש עוד שאלה לגבי הסעיף הזה?

יואב קיש: מה לגבי הסעיף הנוסף של הוצאות עובדי הכנסת?

<חיים אבידור: הוצאות עובדי הכנסת זה נושא של תוספת של שעות נוספות וזה הכול כתוצאה מהתרחבות או הארכת שעות הפעילות של המליאה וגם ועדות שנעשות בלילות.

<חיים אבידור: אנחנו גם נכנסים השנה לשנת תקציב שגם היא תדרוש את השעות הנוספות שלה.

מרב מיכאלי: זו הזדמנות טובה לקרוא לממשלה להתחיל לעבוד בצורה מסודרת.

מרב מיכאלי: לא לעבוד לילות כל-כך ארוכים, לא לעשות את הכול בצורה כל-כך מרושלת מעכשיו לעכשיו.

מרב מיכאלי: זה לא רק עולה יותר כסף אלא זה גם לא בריא.

מרב מיכאלי: זה לא בריא לאנשים לעבוד לילות כל-כך ארוכים - - -

יואב קיש: אני אתן לך את זכות הדיבור.

יואב קיש: הוא פשוט היה באמצע משפט שלו.

מרב מיכאלי: אתה צודק, כמובן.

יואב קיש: אני גם אשמח תמיד שתעשו את התרגיל של להסיר את ההסתייגויות ונבוא מהר להצביע.

רועי פולקמן: זו גם הזדמנות להסכמות עם האופוזיציה - -

מרב מיכאלי: ממש לא.

רועי פולקמן: - - מפיליבסטרים אל תוך הלילה שאין להם תועלת.

יואב קיש: בוא נשמע את חיים.

מרב מיכאלי: אין להם תועלת מבחינתך, את זה אני מבינה.

מרב מיכאלי: אבל יש להם תועלת רבה ביותר.

רועי פולקמן: - - - אתם יודעים שעשו עליכם סיבוב.

<חיים אבידור: לא תיארתי לעצמי שאני אהווה אי פעם פלטפורמה לפנייה לממשלה אבל כך זה קרה.

<חיים אבידור: בכל אופן, זה המצב.

<חיים אבידור: אנחנו בדקנו את עצמנו מבחינת התקציב שיש לנו עכשיו והגענו למסקנה שאנחנו כמעט מנצלים את מלוא התקנה של השעות הנוספות ואז אנחנו צריכים את התוספת הזאת.

יואב קיש: מרב, את רוצה להמשיך להתייחס?

מרב מיכאלי: כן.

מרב מיכאלי: תודה רבה אדוני.

מרב מיכאלי: אני חושבת שהדבר הזה צריך להדליק נורה אדומה.

מרב מיכאלי: אי אפשר להתלונן על האופוזיציה שעושה פיליבסטרים – זאת העבודה שלנו.

מרב מיכאלי: אני לא יודעת איך לספר לכם את זה, זאת העבודה שלנו: להתנגד לדברים שאנחנו חושבות וחושבים.

מרב מיכאלי: אנחנו לא עושים דברים סתם.

מרב מיכאלי: הרי יש דברים רבים שהממשלה מביאה שאנחנו מצביעות בעדם.

מרב מיכאלי: ומצביעים ומצביעות בעדם בשמחה.

מרב מיכאלי: לא סתם אלא באמת.

מרב מיכאלי: דברים שאנחנו מאמינות שטובים לעם, למדינה, לציבור, מצביעות בעדם.

מרב מיכאלי: אבל דברים שאנחנו מאמינים שגורמים נזק, אנחנו מתנגדים להם.

מרב מיכאלי: זאת העבודה שלנו.

מרב מיכאלי: רק להאיר את עיניכם, חברות וחברים, זה השבוע האחרון של המושב.

מרב מיכאלי: הקואליציה עשתה מאמץ מאוד גדול – וצריך להגיד שהאופוזיציה עבדה אתה וגם כן תחמה את השעות של הפיליבסטרים – לנקות שולחן.

מרב מיכאלי: הגענו לשבוע הזה עם מעט מאוד יחסית, עם חוקים שצריכים לבוא עוד מהוועדות וכולי, אבל יחסית במצב סביר שהיינו אמורות בשלושה ימים, שני, שלישי, רביעי, בזמן עבודה סביר לגמור את כל מה שיש.

מרב מיכאלי: הממשלה הביא בבת אחת 15 חוקים חדשים, מעכשיו לעכשיו, חלק ניכר מהם בפטור, ואנחנו נמצא את עצמנו מבלות פה באמת כנראה ברצף עד יום שלישי - -

יואב קיש: מבלות ומבלים.

מרב מיכאלי: - - מבלות ומבלים עד יום רביעי בערב.

מרב מיכאלי: מה שיוסיף – אני אומרת את זה לא בצחוק, אני אומרת את זה בכנות גמורה – זה לא רק עולה יותר אלא זה גם באמת מאוד-מאוד לא בריא מה שאנחנו עושים לעובדות ועובדי הכנסת, מילא אנחנו, כאילו את עצמנו, על זה שאנחנו משאירים אותם לעבוד שעות-לא-שעות, להיות ערים בפלורסנטים שזה אחד הדברים המזיקים ביותר שיש וגם, בכל הכבוד, זה שהכנסת דנה בחוקים שהם מאוד דרמטיים בשעות הקטנות של הלילה, כשכולם כבר מרוטות ומרוטים, מקטין את הסיכוי לדיון ענייני.

מרב מיכאלי: זה דבר שצריך לנסות למנוע אותו ולא להרחיב אותו.

מרב מיכאלי: ככה שיוצא, אדוני החשב, שאתה צודק שאתה אומר הפלטפורמה, אבל לפעמים, בדברים הפרוצדורליים מתגלמת מהות שהיא מאוד משמעותית וצריך להגיד את הדבר הזה.

מרב מיכאלי: אני חושבת, אדוני יושב-ראש ועדת הכנסת, יש הפרדת רשויות במדינת ישראל, אמרוה להיות.

מרב מיכאלי: אנחנו ככנסת, מאה אחוז, לגיטימי לגמרי שהקואליציה תאפשר לממשלה להוציא אל הפועל את המדיניות שלה, אבל הקואליציה היא כנסת, יש לה אחריות ככנסת.

מרב מיכאלי: אני חושבת שזאת הזדמנות לקרוא גם לכם לממש את האחריות הזאת.

מרב מיכאלי: אין סיבה שאם לממשלה בא עכשיו להביא בשבוע האחרון 15 חוקים חדשים שלא הספקנו בכלל להיערך אליהם, אז הקואליציה - - -

יואב קיש: למה 15?

יואב קיש: אני לא מכיר את המספר הזה.

מרב מיכאלי: בבוקר נאמר.

מיקי לוי: 15.

מיקי לוי: לא זאת ועוד - - -

מרב מיכאלי: תשאל את דוד ביטן.

מרב מיכאלי: הבוקר בוועדת - - -

יואב קיש: היו 5 חוקים שקיבלו פטור מחובת הנחה.

מרב מיכאלי: לא, לא.

מרב מיכאלי: 5 בפטור.

מיקי לוי: לא.

מיקי לוי: למירי רגב, 300 מיליון שקל זה חשוב מאוד להעביר ממשרד החוץ.

מרב מיכאלי: מיקי, זה בנוסף.

מרב מיכאלי: אבל אני מדברת על חוקים.

יואב קיש: זה לא חוק.

מרב מיכאלי: לא, זה לא חוק.

מרב מיכאלי: זאת הודעת הממשלה ועל זה גם אין הצבעה.

יואב קיש: לדעתי – חוקים, אני לא 15.

מרב מיכאלי: לא ראית כנראה סדר-יום.

מרב מיכאלי: הבוקר הייתה ישיבה - - -

יואב קיש: לא.

יואב קיש: חדשים.

מרב מיכאלי: חדשים.

מרב מיכאלי: הבוקר.

יואב קיש: מה זה חדשים?

יואב קיש: חדשים זה שוועדה הזו נתנה להם פטור מחובת הנחה.

מרב מיכאלי: לא משנה.

מרב מיכאלי: אבל שהממשלה החליטה להביא אותם לסדר-היום.

מרב מיכאלי: 5 בפטור ועוד 10 לא בפטור.

יואב קיש: שהם פחות חדשים, לצורך העניין.

מרב מיכאלי: חדשים במובן שהחליטה להביא אותם לסדר-היום השבוע, לשבוע הזה.

מרב מיכאלי: במובן הזה חדשים, שהם לא בתהליך, שהם עוד לא נכנסו לעבודה בכנסת.

מרב מיכאלי: זה לא מספר שאני נתתי, זה מספר שהקואליציה אמרה היום: דוד ביטן ועליזה בראשי אמרו את המספר הזה היום בישיבה.

מרב מיכאלי: אני חושבת שאין סיבה שהקואליציה – הקואליציה, לא האופוזיציה – תהיה מוכנה לקבל את זה.

יואב קיש: אני רוצה להתייחס לשני דברים.

יואב קיש: ברמה העקרונית אין מה לעשות, יש בינינו חילוקי דעות ברורים, בגלל זה קהל המצביעים בחר חלק בנו וחלק בכם.

יואב קיש: הדעות שונות ולכן בהגדרה יהיו חוקים שיעברו באי-הסכמה.

מרב מיכאלי: חד-משמעית.

יואב קיש: אי אפשר לצפות מהקואליציה, כמו שאמת, שכל דבר תביא בהסכמה.

יואב קיש: לא זו הכוונה - -

מרב מיכאלי: חד-משמעית.

יואב קיש: - - כי אנחנו גם מממשים מדיניות ואנחנו גם פועלים לפי מה שהתחייבנו לבוחרים שלנו - -

מרב מיכאלי: אין לנו ויכוח בעניין.

יואב קיש: - - ולכן, תופעת פיליבסטרים תמיד תהיה.

יואב קיש: זה לא שאפשר בלי כי ז הכלי שלכם ואני מקבל את מה שאמרת וזה לא שאנחנו יכולים רק בהסכמה כי לא בשביל זה נבחרנו.

יואב קיש: לכן אני אומר פה בצורה הכי ברורה: זה חלק מההתנהלות של הבית הזה.

מרב מיכאלי: וטוב שכך.

יואב קיש: לכן אי אפשר לבוא ולהגיד: תראו את הפיליבסטרים, אתם אשמים כי אתם עושים ואתם אשמים שאתם לא באים בהסכמות.

יואב קיש: זה נראה לי קצת חוטא לאמת של הבית הזה.

יואב קיש: אני חושב שאפשר לדבר ספציפית לגבי מה שיקרה בשלושת הימים הקרובים ותראו לאיזה דיון הגענו מהנושא של חיים.

יואב קיש: דרך אגב, יש לכם כבר ניסיון עם שעות נוספות מתקציבים ארים, מן הסתם.

יואב קיש: אני כבר אומר לכם שלמושב הבא מן הסתם יהיו שעות נוספות רבות בגלל התקציב, וגם לזה צריך להיערך.

אלברט סחרוביץ: לא.

אלברט סחרוביץ: זה עכשיו - - -

<חיים אבידור: זה עכשיו - - -

יואב קיש: עד סוף 2016.

יואב קיש: הבנתי.

מרב מיכאלי: אתה יודע, אדוני, כבר העבירו תקציבים במדינת ישראל.

מרב מיכאלי: אנחנו לא פעם ראשונה נעביר תקציב, אפילו לא פעם ראשונה תקציב דו-שנתי.

יואב קיש: אני יכול להגיד שהכנסת , באחוז הסטייה, אם נבדוק את הדרישות מול משרדים אחרים, אני חושב שיחסית אנחנו מצטיינים בעניין הזה במינימום תיקונים, אבל תיקונים תמיד צריך לעשות.

יואב קיש: לכן, אני אומר, שהתופעה הזו של השעות המאוחרות לא תפסק.

יואב קיש: אני קורא, וזה באמת נכון, בהמשך למה שאמרת שצריך לבדוק את העומס בשלושת הימים הספציפיים.

יואב קיש: צריך להבין, מצד אחד, שהממשלה רואה שהבית הזה יהיה עכשיו 4 חודשים או 3 חודשים בפגרה ואחרי זה יש תקציב, שגם הוא ימנע כנראה מהרבה דברים אחרים להיעשות, ולכן יש פה איזשהו ניקוי שולחן, כמו שקוראים לזה בשפת העם, וצריך מצד אחד להבין וללכת לקראת הממשלה במקומות מסוימים, ומצד שני אולי גם לשים גבול להתנהלות הזו.

יואב קיש: בעניין הזה אני מקבל את ההתייחסות שלך.

מרב מיכאלי: אני שמחה.

יואב קיש: מי עוד רצה להתייחס?

יואב קיש: חבר הכנסת מקלב, בבקשה.

אורי מקלב: ממש בקצרה, אדוני היושב-ראש.

אורי מקלב: קודם כל, אני מברך אותך, אדוני המנכ"ל, שאתה מגיש דוח ביצוע, אמנם לא שלך, אבל אתה כבר מגיש אותו והדוח הבא יהיה שלך.

אורי מקלב: אני דווקא רוצה לחלוק במידה מסוימת על חברתי מרב שדווקא הדוח ביצוע הזה, בסעיף הזה של הוצאות עובדי הכנסת, זה רק מראה על פעילות שיכולה להיות בהחלט פעילות אפקטיבית ופעילות טובה.

אורי מקלב: זה לא אומר דווקא על ישיבות מליאה ריקות – אני לא חושב שישיבות המליאה ריקות , זה דווקא ועדות שדנו וישבו לא מעט.

אורי מקלב: אני לא התלוננתי אבל שמתי לב שבמושב הזה, בכנסת הזו בוודאי, יש ישיבות ועדה שמתחילות בשש אחרי הצהריים ובארבע אחרי הצהריים והסדר-יום שלנו, אם פעם הוא היה על צד אחד של דף, היום הוא משני הצדדים.

אורי מקלב: שם אני חושב שזה בא באופן מיוחד לידי ביטוי דווקא במקומות שלא היינו רגילים מכיוון שעבודה של מליאה, אני מניח, שנערכו אליה.

אורי מקלב: לא היו כאן דברים דרמטיים.

אורי מקלב: דווקא הוועדות הן אלה שהתארכו יותר ושם אתה צריך באמת לתת לעובדים.

אורי מקלב: מתוך דוח ביצוע כזה, ניצול של 100% ומבקשים תוספת להוצאות עובדי הכנסת ולחלופין דווקא תנאי חברי הכנסת זה לא תקציב שמוצה עד הסוף, זה רק אומר שאנחנו צנועים מצד אחד – אני לא יודע בדיוק מה מכילים תנאי חבר כנסת, אבל אין ניצול מלא של הסעיף הזה, מה שאין כן בסעיפים של הוצאות עובדי הכנסת, ואני רואה את זה דווקא כאינדיקציה לפעילות מבורכת ופעילות חשובה וטובה של הכנסת.

אורי מקלב: אשאל רק שאלה אחת, אם יורשה לי אדוני היושב ראש, מוזיאון הכנסת, אני מבין שיש כאן תת-ניצול.

אורי מקלב: איפה זה אוחז כל הנושא של המוזיאון?

אלברט סחרוביץ: יש תביעה.

<חיים אבידור: חבר הכנסת מקלב, אתה כבר עובר לדוח הבא שעוד לא התחלנו אותו.

יואב קיש: לפני זה, מישהו עוד רוצה להתייחס?

יואב קיש: לסעיף הראשון לא.

יואב קיש: אז אנחנו נצביע עכשיו על האישור של העברה בהתאם למכתבו - - -

<ניר אמסל: אני נציג אגף תקציבים.

<ניר אמסל: קודם כל, בראייה קצת יותר גדולה, תקציב הכנסת גדל מאוד בשנים האחרונות ביחס לתקציב המדינה והוא כמובן חלק מתקציב המדינה, זאת אומרת שבסופו של דבר אוכל קצת מתקציב המדינה ברגע שהוא גדל.

<ניר אמסל: השאלה שלי – קיבלנו את הפנייה – השאלה שלי: הסכום הזה של 4 מיליון, מאיפה אתם רוצים להעביר את זה?

<ניר אמסל: מאיזה סעיף רזרבה?

<ניר אמסל: מהסעיף רזרבה הפנימי של סעיף הכנסת או מרזרבה כללית אחרת?

<חיים אבידור: מרזרבה של הכנסת.

<ניר אמסל: מתוך תכנית הרזרבה של הכנסת.

<חיים אבידור: אם יש לך רזרבה אחרת להציע לי, אני מוכן לשמוע.

<חיים אבידור: לא לקחנו אותם בחשבון אף פעם.

<ניר אמסל: התחלתי בזה שהוועדה - - -

יואב קיש: אני מציע שניקח את זה מהרזרבה של משרד הביטחון, מה אתם אומרים?

<ניר אמסל: זו אחריות של הכנסת, בסופו של דבר.

יואב קיש: נכון, אתה צודק.

<ניר אמסל: אני רק אומר, בראייה בגדול - - -

יואב קיש: אנחנו נשמח לקבל סקירה על תקציב הכנסת ותכף נדבר על זה בנושא הבא.

יואב קיש: כרגע אנחנו מדברים על הצבעה לאישור השינויים בתקציב הכנסת לשנת 2016, בהתאם למכתבו של חבר הכנסת יולי יואל אדלשטיין, יושב-ראש הכנסת, שמפרט על העברה מסעיף הרזרבה של הכנסת – אני מקבל את הערתך של 4 מיליון שקלים בחלוקה ל-2 מיליון ו-2 מיליון כמופיע במכתב.

יואב קיש: מי בעד, שירים את ידו.

יואב קיש: בעד אישור השינויים – פה אחד

יואב קיש: הבקשה התקבלה פה אחד.

יואב קיש: אנחנו עוברים לסעיף הבא בנושא וזה דיווח של חשב הכנסת, חיים אבידור, בדבר ביצוע תקציב שנת 2015.

יואב קיש: אני אשמח לשמוע אם יש לך הערות לגבי מה שהשתנה בין התקציבים השונים - - -

רועי פולקמן: דרך אגב, אדוני היושב-ראש, זה רעיון מאוד מעניין שלא רק שהם דנים בהגדלת סעיף, הכנסת גם תוכל להגדיר מאיפה היא לוקחת את הכסף הנוסף ולבחור איזה סעיף מתקציב המדינה היא לוקחת.

רועי פולקמן: זה רעיון יפה.

יואב קיש: בבקשה, חיים.

יואב קיש: גם להתייחס לשאלתו של מקלב בעניין.

<חיים אבידור: תקציב הכנסת, במספרים היבשים נוצל 75% מסך כל התקציב שאושר שהיה בסך 650 מיליון שקלים פלוס העברות שביצענו משנת 2014 ל-2015.

<חיים אבידור: הגענו לתקציב של 861 מיליון שקלים.

<חיים אבידור: העברות של עודפים מחויבים שלא נוצלו ב-2014, העברנו ל-2015.

<חיים אבידור: עמדו לרשותנו 861 מיליוני שקלים.

יואב קיש: זה כסף שלא השתמשנו בו ב-2014 - - -

<חיים אבידור: העברנו ל-2015.

<חיים אבידור: הייתה התחייבות רק היא לא שולמה.

<חיים אבידור: מתוך הסכום הזה, סך כך ההעברות היו 210 מיליוני שקלים.

<חיים אבידור: אבל מתוך הסכום של 210 מיליוני שקלים, 170 מיליון היו בגין תביעות משפטיות.

<חיים אבידור: סכומים ששריינו לתביעות משפטיות שעומדות נגד הכנסת.

<חיים אבידור: אחת, תביעה של "שפיר" והשנייה תביעה של זה שהפקיעו ממנו את מוזיאון הכנסת.

<חיים אבידור: תביעת "שפיר": הכנסת, האזור הזה למעשה נבנה ומתוחזק על-ידי חברת "שפיר".

יואב קיש: האזור החדש?

<חיים אבידור: האזור החדש.

<חיים אבידור: היינו בפרויקט שעלה כ-200 מיליוני שקלים בשנת 2002.

<חיים אבידור: אנחנו אמורים לשלם את מרבית הסכום במשך 25 שנה בפרויקט BOT.

<חיים אבידור: לאחר שנמסר לנו הבניין והתחלנו להשתמש בו, התחילה מסכת של תביעות מ"שפיר" נגד הכנסת.

<חיים אבידור: זה ב-DNA שלהם בדרך כלל עם כל הפרויקטים, אז גם אנחנו נכנסנו לנושא הזה.

<חיים אבידור: על פרויקט של 200 מיליוני שקלים נתבענו בעוד 670 מיליוני שקלים.

יואב קיש: על מה?

<חיים אבידור: נתבענו 670 מיליוני שקלים בגין שינויים למיניהם שהם טענו שעשינו שגם הם קיבלו ביטוי בסכומים ששילמנו.

<חיים אבידור: בעיקר בגין שינויים.

<חיים אבידור: שינויים גוררים אחריהם, פרט לעלות השינויים, כל מיני הוצאות תקורה הזויות שהם בקשו מאתנו, הוצאות מימון הזויות שהם בקשו מאתנו.

רועי פולקמן: אני לא אומר על "שפיר" כלום, אבל זו שיטה ידועה, גם ברכבת הקלה, שמגישים - - -

יואב קיש: אבל פי 3 עוד לא שמעתי.

רועי פולקמן: מגישים הצעה זולה, זוכים ואז לאורך הדרך כל הזמן אומרים שכל דבר הוא תוספת.

רועי פולקמן: זו שיטה ידועה במערכות - - - אני מקווה שבג'נרי החדש זה לא יקרה.

יואב קיש: אבל פי 3 אני לא מכיר.

יואב קיש: זה נראה לי - - -

מיקי לוי: מי שאשם זה משרד התחבורה בהתמוטטות של המנהרות מילוט וכל מיני דברים כאלה בקו הרכבת לתל אביב.

מיקי לוי: "שפיר" ידועה בתביעות שלה.

מיקי לוי: נותנת מחיר מוזל כדי - - -

<חיים אבידור: התביעה של 670 מיליון היא לצורכי אגרה.

<חיים אבידור: התביעה המקורית הייתה 850 מיליון.

יואב קיש: אז כמה שמתם בצד לזה?

<חיים אבידור: לצורך הנושא הזה שמנו בצד סכום של 50 מיליוני שקלים.

יואב קיש: זה גם יפה.

<חיים אבידור: יש לנו תביעות נגדיות נגד "שפיר" בסכום של 60 מיליוני שקלים.

<חיים אבידור: ב-50 מיליוני שקלים יש כבר סכומים שקיזזנו מהם בגין התביעה שיש לנו מהם.

יואב קיש: מה הסטטוס המשפטי של התביעה היום?

<חיים אבידור: זה מתנהל עכשיו בבית המשפט.

<חיים אבידור: בית המשפט מינה מומחה שייכנס לנושאים ההנדסיים ולוחות הזמנים שבתביעה.

<חיים אבידור: למעשה, הפגישה הראשונה שהייתה פגישת פרוצדורה לתחילת עבודתו של המומחה נערכה בשבוע שעבר ועכשיו הוא מתחיל את העבודה שלו.

<חיים אבידור: המשפט הזה, אם הוא ימשיך כמו שהוא עכשיו, הוא לא ייגמר בקדנציה של מרבית האנשים שיושבים פה, כולל אותי.

יואב קיש: מה לגבי הנושא של מוזיאון הכנסת?

יואב קיש: שאלתו של חבר הכנסת מקלב.

<חיים אבידור: הכנסת מכרה – לא הכנסת מכרה אלא המדינה מכרה – את הבניין שנקרא בית פרומין, איפה שישבה הכנסת הישנה, לחברה שאני לא זוכר את שמה וזה לא משנה לצורך הנושא, בסכום של 10 מיליוני שקלים, למיטב זכרוני.

רועי פולקמן: אירוע תמוה בפני עצמו, כמובן.

<חיים אבידור: לאחר שמכרה אותו, המדינה שכרה את המבנה מהקונה לצורך בתי המשפט הרבניים ומשרד הדתות וכל מיני משרדים.

יואב קיש: sale and lease back.

יואב קיש: עכשיו הוא רוצה לקבל פי כמה.

<חיים אבידור: מי שקנה טוען שהוא קנה את המבנה על מנת להקים עליו איזשהו מגדל מגורים או משרדים.

<נדב כספי: הוא היה אמור להקים מוזיאון ועליו מגדל.

<נדב כספי: על המגדל עצמו היו לו הרבה ויכוחים עם העירייה אם הוא בכלל יכול להקים שם מגדל או לא.

<נדב כספי: בכל מקרה, הם העבירו פה בוועדת חינוך חוק שאנחנו החזרנו את המבנה אלינו.

<נדב כספי: על זה הוא הגיש תביעה.

יואב קיש: הלאמת המבנה.

<חיים אבידור: המבנה הופקע.

<חיים אבידור: על ההפקעה שילמנו את הסכום שקבע השמאי הממשלתי.

יואב קיש: כמה?

<חיים אבידור: 50 מיליוני שקלים.

<קריאה: הוא קנה ב-10 מיליון, השכיר וקיבל 50 מיליון כהפקעה ועכשיו - - -

אלברט סחרוביץ: הכי טוב זה שהמגדל לא יקום.

<חיים אבידור: אחרי 10 שנים הוא קיבל 50 מיליוני שקלים.

<חיים אבידור: עכשיו הוא תובע עוד 150 מיליוני שקלים, אם אני לא טועה.

<חיים אבידור: בדוחות הכספיים של הכנסת אנחנו מכניסים הפרשות לתביעות משפטיות.

<חיים אבידור: היועצים - - -

מיקי לוי: - - - תחשוב כמה הוא קיבל.

יואב קיש: איפה 6% היום?

מיקי לוי: מי נותן 6%?

יואב קיש: אבל הוא לקח סיכון אם יהיה מגדל או לא יהיה מגדל.

רועי פולקמן: יפקיעו או לא יפקיעו?

רועי פולקמן: צריך לראות אם הוא שכר לוביסטים שיעבירו חוק על הפקעה.

אורי מקלב: לוביסטים?

אורי מקלב: היה לו חבר כנסת.

<חיים אבידור: היועצים המשפטיים טוענים שלתביעה אין סיכוי.

יואב קיש: אז אתם עדיין הפשרתם כסף לזה?

מיקי לוי: חייב להפריש - - -

אורי מקלב: מה זה מפריע בינתיים לבצע את מוזיאון הכנסת?

אלברט סחרוביץ: שאלת לגבי הסכומים וזה גם עונה על השאלה של חבר הכנסת פולקמן למה העודפים.

אלברט סחרוביץ: 110 מתוכם - - -

רועי פולקמן: יש עוד 100 מיליון שאתם צריכים להגיד למה הם עברו כי היו 210 מיליון - - -

<חיים אבידור: 100 מיליון זה חשבוניות של חודשים אוקטובר, נובמבר, דצמבר שלא שולמו - - -

רועי פולקמן: עודפים מחויבים שפשוט עברו משנה לשנה?

<נדב כספי: פרויקטים שנדחו - - -

<חיים אבידור: פרויקטים שנדחו וחשבוניות שלא שולמו.

רועי פולקמן: זה מקובל?

רועי פולקמן: בדרך כלל, מדי שנה יש סדרי גודל כאלה?

<חיים אבידור: שנה לפני זה העברנו 180 מיליוני שקלים, כולל כמובן התביעות המשפטיות.

<חיים אבידור: אלה סכומים שנעים בסביבות 200-180 מיליוני שקלים שאנחנו מעבירים וגם השנה יהיו סכומים.

<חיים אבידור: אם תשימו לב, הביצוע בפועל בנטרול התביעות המשפטיות מסתכם ב-86%, כאשר מרבית הסכום זה עודפים מחויבים שלא שולמו.

<חיים אבידור: אני צריך לפי החוק לדווח גם על נושא כוח אדם.

<חיים אבידור: תקציב כוח האדם במנהל הכנסת היה 587 תקנים.

יואב קיש: זה כולל גם שכר חברי כנסת - - -

<חיים אבידור: לא, לא.

<חיים אבידור: מנהל הכנסת.

<חיים אבידור: 587 תקנים.

יואב קיש: כמה בסך הכול הוא היה בכסף?

יואב קיש: זה לא הוצאות חברי הכנסת?

<חיים אבידור: 130 מיליוני שקלים.

יואב קיש: איפה זה?

יואב קיש: מתוך חלק של מה זה?

<חיים אבידור: זה בחלק של סעיף 020304.

<חיים אבידור: תסתכל בסעיף.

יואב קיש: חלק מהוצאות עובדי הכנסת 130 מיליון שקלים - -

<חיים אבידור: זה המשכורת.

יואב קיש: משכורות.

יואב קיש: מה זה 34 הנוספים?

<חיים אבידור: 34 הנוספים זה כל התנאים הנוספים: רווחה, שעות נוספות, כוננויות.

יואב קיש: זה הכול שכר אבל זה בסיס לצורך העניין?

<חיים אבידור: 587 תקנים היה התקציב, בפועל השתמשו ב-559 תקנים.

<חיים אבידור: לגבי משמר הכנסת, התקציב היה 214 תקנים - - -

יואב קיש: סליחה.

יואב קיש: כדי שלא נדבר על דברים שאנחנו לא רואים, לדיונים הבאים תביאו לנו גם את התת-סעיפים בבקשה ואז נוכל להתייחס לזה.

<חיים אבידור: זו הייתה טעות שלי.

<חיים אבידור: במשמר הכנסת 214 תקנים, מהם נוצלו 157 תקנים.

יואב קיש: גריף, אתם מסתדרים עם מיעוט התקנים הזה?

<יוסי גריף: כמה?

<חיים אבידור: 157 נוצלו בפועל.

<חיים אבידור: זה היה בדצמבר 2015.

<חיים אבידור: אבל מאז הוא גייס אנשים.

אלברט סחרוביץ: - - - 2015.

יואב קיש: תחילת 2015.

רועי פולקמן: יש בעיה קבועה של תת-תקינה, תת-איוש של תקנים בגלל בעיית גיוס?

<יוסי גריף: לא, לא.

<יוסי גריף: נכון להיום אנחנו מסודרים.

יואב קיש: על כמה תקנים אתה עומד היום?

<יוסי גריף: בפועל, אני מעריך – אין לי את המספר המדויק – בסביבות 190.

יואב קיש: מ-150 עלו ל-190.

רועי פולקמן: 160 כמעט.

<חיים אבידור: זהו.

יואב קיש: רועי, יש לך שאלות?

יואב קיש: מיקי?

יואב קיש: אני יכול להגיד שיחסית למימוש, אם אני מסתכל, אז באמת הוצאות עובדי הכנסת, אפילו העברנו עכשיו מהרזרבה – אני מבין שהכסף במוזיאון ובתוספת מבנה זה ה-110 מיליון שקלים - - -

<חיים אבידור: 117 מיליון.

יואב קיש: שמנו 117 מיליון לתביעות משפטיות.

יואב קיש: מעניין אותי להבין לגבי סעיפים שלא נוצלו ומאיפה ההפרשים.

יואב קיש: בעיקר, נגיד למשל, בסעיף אמרכלות שאנחנו ב-72%.

יואב קיש: האם אנחנו פה לוקחים ספרים גדולים מדי?

<חיים אבידור: אני אתן לך הסבר לנושא הזה.

<חיים אבידור: אני אדבר על המספרים הגדולים.

<חיים אבידור: בוא נלך לשירותים מקצועיים: יש שם סכום של 10 מיליון ו-800 אלף שלא נוצלו, מתוך זה 7.5 מיליון זה בגין ציוד לערוץ הכנסת שאנחנו תקצבנו, אבל אנחנו דוחים את זה עד שיהיה זכיין.

יואב קיש: אז זה מתוקצב וייכנס – היום אנחנו מעבירים את חוק ערוץ הכנסת?

יואב קיש: היום, מחר?

יואב קיש: מתי?

אלברט סחרוביץ: אתה שואל אותי?

אלברט סחרוביץ: יו"ר הקואליציה, תשאל אותו.

אלברט סחרוביץ: יעבור השבוע.

<חיים אבידור: 7.5 מיליון אנחנו רוצים לקנות בהתייעצות אתו, אולי אפילו דרכו.

יואב קיש: מה זה "דרכו"?

יואב קיש: אתה לא יכול לקנות דרכו.

<חיים אבידור: כן.

<חיים אבידור: אני אממן.

<חיים אבידור: הוא ייקנה ואני אממן את זה.

אלברט סחרוביץ: התקציב הוא שלנו.

אלברט סחרוביץ: הם ירכשו.

יואב קיש: זה ציוד שלך, לא שלו.

<חיים אבידור: ציוד שלי.

<חיים אבידור: בקטע של האמרכלות: 12 מיליון שקל עבור שיפוצים שנדחו.

יואב קיש: מתוך ה-37 מיליון?

<חיים אבידור: מתוך ה-37 מיליון, 12 מיליון שקל זה עבור שיפוצים שנדחו לתחילת 2016 וכבר מבצעים אותם 7.5 מיליון שקל זה פרסומים שתוקצבו ולא נוצלו.

<חיים אבידור: אלה סכומים – ב"דקה לשמונה", למשל, לא נוצל מלוא התקציב.

<חיים אבידור: אני חייב להזכיר לך שעבדנו בשנה ללא תקציב ועבדנו עם יד מאוד-מאוד קפוצה באותה שנה ולא ידענו איך יהיה המצב, אז די עבדו עם יד קפוצה.

<חיים אבידור: ה-7.5 מיליון שקלים זה לפרסומים ב"דקה לשמונה" וכל מיני דברים.

<חיים אבידור: מתוך ה-7.5 מילון שקלים, 2 מיליון שקלים יושב-ראש הוועדה הקודם ביקש להוסיף לתדמית הכנסת.

יואב קיש: זה לא קרה ב-2015.

<חיים אבידור: לא קרה ב-2015.

<חיים אבידור: יקרה ב-2016.

<חיים אבידור: 4 מיליון שקלים זה ניצול חסר של דלקים ואנרגיה.

<חיים אבידור: אלה למעשה הסכומים הגדולים שיש פה - - -

יואב קיש: הגענו ל-20 בערך.

יואב קיש: איפה עוד 17?

<חיים אבידור: 17 מיליון: יש 3 מיליון שקלים של מולטימדיה שתוקצבה פה אבל בגלל שינוי הספק של המולטימדיה זה עבר להוצאות מחשוב.

יואב קיש: מה זה מולטימדיה?

<חיים אבידור: זה, למשל, המצלמות וכל מיני עזרי מולטימדיה שמפוזרים בכנסת.

<חיים אבידור: דווקא במצלמות האלה ובכל הדברים האלה שינינו את כל התחזוקה שלהם: העברנו את זה מ"שפיר" לספק חיצוני שגם סיפק את המצלמות וגם מתחזק אותן בפועל.

<חיים אבידור: זה עבר לניהול על-ידי אגף המחשוב.

<חיים אבידור: זה תוקצב פה, אבל זה נמצא - - -

יואב קיש: יש עוד מספר גדול בגמלאות חברי הכנסת.

יואב קיש: מה עם זה?

יואב קיש: למה שם יש 18 מיליון עודפים?

<נדב כספי: בגלל שזה על שנת בחירות קשה לדעת לכמה לצפות, זה תקצוב עודף.

יואב קיש: בגלל שזו הייתה שנת בחירות, לא ידעת מי נשאר ומי לא נשאר, מי יקבל גמלה ומי לא יקבל.

יואב קיש: טוב, תודה.

רועי פולקמן: אדוני היושב-ראש, צריך לקבוע לדעתי מועד בפגרה לדיון בנושא התקציב בגלל עלויות ערוץ הכנסת.

יואב קיש: אני אשמח.

יואב קיש: אנחנו צריכים לעשות דיון בנושא.

רועי פולקמן: צריך לקבוע בספטמבר מתישהו, עדיף בתחילת ספטמבר, מועד לדיון הזה.

רועי פולקמן: עד אז אמורה להגיע דרישת העלויות מהמועצה וצריך יהיה לשבת ולאשר את זה.

אלברט סחרוביץ: אנחנו יושבים עם המועצה בשבוע הבא.

<חיים אבידור: בשבוע הבא יש לנו את הישיבה הפנימית.

אלברט סחרוביץ: גם הפנימית וגם עם המועצה.

רועי פולקמן: אדוני היושב-ראש, צריך יהיה לוועדה הזאת לקבוע מועד בפגרה.

יואב קיש: כן.

יואב קיש: אנחנו נעשה את זה.

רועי פולקמן: זה דורש הליך אישור מראש או לבקש מהיושב-ראש אישור אבל צריך לעשות את זה כי נצטרך בספטמבר לאשר.

יואב קיש: כל נושא תקצוב ערוץ הכנסת, כחלק מהעמידה בלוחות הזמנים של המכרז שבתחילת מאי צריך להתחלף זכיין, אנחנו חייבים לראות שאנחנו לא עוצרים את התהליך.

יואב קיש: אם זה מחייב פגישה בתקופת הפגרה, אז כמובן שתהיה.

יואב קיש: תודה רבה לכם.

יואב קיש: אין פה הצבעה או משהו, זו רק סקירה.

יואב קיש: אני סוגר את הישיבה.